Als Pačīno

**Alfredo Džeimss "Als" Pačīno** (; dzimis ) ir itāļu izcelsmes amerikāņu kino un teātra aktieris, kā arī režisors.

Als Pačīno slavu ieguva ar Maikla Korleones lomu filmā "Krusttēvs" un tās turpinājumos, kā arī ar lomām filmās "Serpiko", "Karstākais dienas laiks", "Seja ar rētu", "Karlito ceļš" un "Sievietes smarža". 1992. gadā Als Pačīno ieguva Amerikas Kinoakadēmijas balvu kā labākais aktieris filmā "Sievietes smarža". Pirms tam viņš jau septiņas reizes bija nominēts šai balvai. Devīto reizi Amerikas Kinoakadēmijas balvai tika nominēts par otrā plāna lomu filmā "Īrs".

## Dzīves sākums un izglītība
Als Pačīno ir dzimis Īsthārlemā, Manhatanā, Ņujorkā. Viņa vecāki bija italoamerikāņi Rouza (meitas uzvārds Džerardi) un Salvatore Alfrēds Pačīno, kuri izšķīrās, kad Alam Pačīno bija tikai divi gadi. Brāļu un māsu Pačīno nebija. Pēc tam viņa māte, lai nopelnītu naudu dzīvošanai, pārcēlās uz nabadzīgo Bronksas dienvidu daļu un dzīvoja kopā ar saviem vecākiem Keitu un Džeimsu Džerardiem, kuri savukārt bija ieceļojuši Savienotajās Valstīs no Korleones mazpilsētas Sicīlijā. A. Pačīno tēvs pārcēlās uz Kovinu, Kalifornijā, kur strādāja par apdrošināšanas aģentu un bija īpašnieks restorānam "*Pacino's Lounge*", kuru slēdza 1992. gadā.

A. Pačīno apmeklēja Dramatiskās mākslas skolu (*High School of Performing Arts*) Ņujorkā. Viņam nepadevās neviens priekšmets, izņemot angļu valodu, tādēļ viņš izstājās no skolas 17 gadu vecumā. Māte nebija apmierināta ar šādu dēla lēmumu, tādēļ A. Pačīno pameta mājas. Viņš strādāja vairākos maz apmaksātos darbos, kādu laiku strādāja teātrī par sargu, biļešu pārdevēju un apkopēju vienlaicīgi, bet paralēli darbam apmeklēja arī aktiermeistarības privātstundas.

## Karjera
Als Pačīno aktiera karjeru uzsāka Ņujorkas teātros. Viņš iesaistījās Herberta Berghofa studijā (*HB Studio*), kur apguva aktiermākslas pamatus. Vēlāk, 1966. gadā Pačīno kļuva par Lī Strasberga aktieru studijas dalībnieku. Pačīno savās intervijās ir uzsvēris Lī Strasberga nozīmīgo ietekmi savas aktiermākslas attīstībā.

Debiju kino piedzīvojis 1969. gadā, A. Pačīno tikai dažus gadus vēlāk nofilmējās savas karjeras nozīmīgākajā Maikla Korleones lomā filmā "Krusttēvs" (1972. gadā), par šo spoži nospēlēto lomu pirmo reizi tika nominēts Amerikas Kinoakadēmijas balvai kā labākais otrā plāna aktieris. Par šo pašu lomu filmas turpinājumā "Krusttēvs 2" viņš tika nominēts Amerikas Kinoakadēmijas balvai kā labākais aktieris 1974. gadā. bet par lomu filmā "Krusttēvs 3" 1990. gadā Pačīno tika nominēts Zelta globusa balvai kā labākais aktieris dramatiskā filmā.

Als Pačīno saņēmis BAFTA kino balvu kā labākais aktieris galvenajā lomā filmās "Krusttēvs 2" un "Karstākais dienas laiks".

Saņēmis četras Zelta globusa balvas par lomām filmās "Serpiko" (1973), "Sievietes smarža" (1992), *[[Angels in America]]* (2003, TV miniseriāls) un *[[You Don't Know Jack]]* (2010, TV filma), kā arī 2001. gadā apbalvots ar Sesila Demilla balvu. Par lomām televīzijā (*Angels in America*, *You Don't Know Jack*) ieguvis arī divas ''Emmy'' balvas. Par lomām teātri ieguvis divas ''Tony'' balvas.

1992. gadā Als Pačīno par akla atvaļināta ASV Armijas pulkvežleitnanta lomu filmā "Sievietes smarža" saņēma Amerikas Kinoakadēmijas balvu kā labākais aktieris.

Als Pačīno darbojies arī kā režisors (četrās filmās), scenārija autors (2 filmās) un producents (3 filmās). Par savu vispersonīgāko projektu Pačīno nosauc 2011. gadā uzņemto filmu *[[Wilde Salome]]*, kurā viņš ir gan scenārija autors un režisors, gan aktieris.

## Filmogrāfija
* 1968 N.Y.P.D. (TV seriāls)
* 1969 *[[Me, Natalie]]*
* 1971 *[[The Panic in Needle Park]]*
* 1972 "Krusttēvs" (*The Godfather*)
* 1973 *[[Scarecrow]]*
* 1973 "Serpiko" (*Serpico*)
* 1974 "Krusttēvs 2" (*The Godfather Part II*)
* 1975 "Karstākais dienas laiks" (*Dog Day Afternoon*)
* 1977 *[[Bobby Deerfield]]*
* 1977 *[[The Godfather: A Novel for Television]]* (TV miniseriāls)
* 1979 *[[...and justice for all.]]*
* 1980 *[[Cruising]]*
* 1982 *[[Author! Author!]]*
* 1983 "Seja ar rētu" (*Scarface*)
* 1985 *[[Revolution]]*
* 1989 "Mīlas jūra" (*Sea of Love*)
* 1990 *[[The Local Stigmatic]]* — arī producents
* 1990 "Diks Treisijs" (*Dick Tracy*)
* 1990 "Krusttēvs 3" (*The Godfather Part III*)
* 1991 *[[Frankie and Johnny]]*
* 1992 *[[Glengarry Glen Ross]]*
* 1992 "Sievietes smarža" (*Scent of a Woman*) — Labākais aktieris galvenajā lomā (65. Kinoakadēmijas balva)
* 1993 "Karlito ceļš" (*Carlito's Way*)
* 1995 "Kvartiņš (*Two Bits*)
* 1995 "Sadursme" (*Heat*)
* 1996 *[[Looking for Richard]]* — arī scenārija autors, producents un režisors
* 1996 *[[City Hall]]*
* 1997 "Donijs Brasko" (*Donnie Brasco*)
* 1997 "Sātana advokāts" (*The Devil's Advocate*)
* 1999 "Savs cilvēks" (*The Insider*)
* 1999 "Katrā dotajā svētdienā" (*Any Given Sunday*)
* 2000 *[[Chinese Coffee]]* — arī režisors (filmēts 1997. gadā)
* 2002 "Bezmiegs" (*Insomnia*)
* 2002 "Simona" (*S1m0ne*)
* 2002 *[[People I Know]]*
* 2003 "Rekrūtis" (*The Recruit*)
* 2003 "Gigli"
* 2003 *[[Angels in America]]* (TV miniseriāls)
* 2004 "Venēcijas tirgotājs" (*The Merchant of Venice*)
* 2005 "Nauda diviem" (*Two for the Money*)
* 2007 "Oušena velna ducis" (*Ocean's Thirteen*)
* 2008 "88 minūtes" (*88 Minutes*)
* 2008 "Taisnīga atmaksa" (*Righteous Kill*)
* 2010 *[[You Don't Know Jack]]* (TV filma)
* 2011 *[[The Son of No One]]*
* 2011 "Džeks un Džila" (*Jack and Jill*)
* 2011 *[[Wilde Salome]]* — arī scenārija autors un režisors
* 2012 "Reāli veči" (*Stand Up Guys*)
* 2013 "Fils Spektors" (TV filma)
* 2013 *[[Salomé (filma)|Salomé]]* — arī režisors
* 2014 *[[The Humbling]]* — arī producents
* 2014 *[[Manglehorn]]*
* 2015 "Denijs Kolinss" (*Danny Collins*)
* 2016 "Neuzticība" (*Misconduct*)
* 2017 "Somālijas pirāti" (*The Pirates of Somalia*)
* 2017 *[[Hangman]]*
* 2018 *[[Paterno]]* (TV filma)
* 2019 "Reiz Holivudā" (*Once Upon a Time... in Hollywood*)
* 2019 "Īrs" (*The Irishman*)
* 2020 *[[Hunters]]* (TV seriāls)
* 2021 *[[American Traitor: The Trial of Axis Sally]]*
* 2021 "Guči nams" (*House of Gucci*)

## Atsauces

## Ārējās saites

* Als Pačīno,TCM Tērnera Klasiskās filmas (*TCM Turner Classic Movies*) 
*  Als Pačīno,emmys.com